Mazzara

**Mazzara** (nomu ufficiali *Mazara del Vallo*) è na citati di 51.164 abbitanti ca s'attrova a 52 chilòmitri di Tràpani, a 8 metri ncapu lu liveddu di lu mari. È nu mpurtanti centru agrìculu e suprattuttu marinaru, canusciutu comu unu di li porti pi varchi di pisca cchiù grossi d'Italia e di lu Mari Meditirràniu. È videmma nu ciurenti centru di cummerciu ìtticu e di bona attivitati viti-vinìcula. L'attività ecunòmica cchiù mpurtanti è la pisca. 

È na citati a chianta quatrata ca sarva ancora li signa e li caràttiri cchiù mpurtanti di la duminazzioni slàmica n Sicilia.

Dintra lu tirritoriu di Mazzara è videmma prisenti n'òasi WWF, na la zona di Capu Fetu, china d'aceddi di mari e aquitrini. N'àutra òasi sta pi jiri li Jurghi Tunni, nu nzemi di lachi nicareddi di urìggini vurcànica dunni diversi speci di aceddi ripòsanu duranti li longhi viaggia.

## Storia
Portu finiciu ntô sèculu VI e V a.C., passa a li Cartagginisi ntû 409 a.C. e a li rumani ntû 210 a.C.. Ntô 827 vinni uccupata di l'Àrabbi e ciurisci e si sviluppa comu paisi slàmicu ca nzinu a ora s'arricanusci ntra li strati, stratuzzi, vìi, vìiculi, vaneddi, chiazzi e curtigghi ntricati e ramificati comu lu paisi cchiù slàmicu d'Italia. Ntû 1072 veni cunquistata dû cunti Ruggeru I di Sicilia e ntû 1093 addiventa viscuvatu e ciurisci l'edificazzioni barocca di cresi e chiazzi. Àppi videmma nfluenzi di àutri culturi: nfatti, vìnniru li Nurmanni, li Bizzantini, li Svevi, l'Aragunisi e li Spagnoli.

## Munumenta e loca ntirissanti
Di vìdiri cci sunnu: 
* la Catridali dû 1093, di orìggini nurmanna, custruita ncapu a na muschea pi vuliri di Ruggeru I di Sicilia. Cc'è na mpurtanti cumpusizzioni di sei stàtui dû 1532 di Antonello Gagini (la Trasfigurazzioni);
* la Chiazza di la Ripùbbrica cu la stàtua di Santu Vitu, patronu di la cità di Mazzara;
* lu Siminariu, custruzzioni barocca dû 1710;
* lu Palazzu Viscuvili dû 1596;
* li jardina pùbbrici dintra lu centru citatinu, canusciuti videmma comu *ville*; 
* tanti àutri cresi mpurtanti, comu chiddi di Santu Franciscu, Santa Nicola Rigali (d'orìggini nurmanna), Santu Vitu a Mari, San Micheli, ca s'attròvanu puru iddi nta lu centru stòricu, oppuru chidda di Santu Vitu a mmari.

Ricentimenti, la citat di Mazzara addivintò famusa pi la stàtua greca di vrunzu dû Sàtiru danzanti dû sèculu IV a.C., piscata di nu piscaturi mazzarisi ntô 1998 e ora espunuta nta l'ex Chiesa di S.Eggidiu, addivintata Museu dû Sàtiru. Lu Sàtiru Danzanti è òi ricanusciutu comu la principali attrazzioni turìstica di Mazzara.

## Tradizzioni

* 13 giugnu, Festa di Sant'Antoniu di Pàduva. Fistiggiamenti.
* Festa di Santu Vitu ccû rapprisintazzioni sacri.
* 24 di austu, San Vartulumeu. Fistiggiamenti. 
* 29 sittèmmiru, Festa dî San Michele Arcanciulu. Fisteggiamenti.

## Frazzioni
Mazzara havi sulu dui frazzioni ufficiali, *Borgata Costiera* (canusciuta comu "La Custera") e *Mazara Due*, di cchiù ricenti custruzzioni. Ntra li principali quarteri citadini va mmeci ammmintuata la *Tonnarella*, la zona balniari dû paisi ca si pòpula supratuttu pi la stati.

## Mazzarisi cèlibbri
* Santu Vitu martiri (n. 290)
* 'Abù 'Abd Allah, dittu Imam Al Mazari, santu e tiulugu mussurmanu, natu lu 1059 o 1160 e mortu a Mahdia nâ 1142.
* Tommaso Lipari, *clochard* mortu lu 9 di giugnettu 1973 e cridutu di quarchi d'unu Etturi Majorana.
* Enrico Birtol natu a Mazzara nta la secunna mitati dû XI sèculu, fu patriarca di Antiochia e mmasciaturi nta lu mpiraturi Alessiu I di Bisanziu. 
* Gian Giacomo Adria (*Joannes Jacobus Adria*), natu a Mazzara na lu 1485 e mortu a Palermu na lu 1560, dutturi, umanista e stòricu.
* Pietro Consagra, sculturi (1920 - 2005)
*Giusy Buscemi (1993), miss Italia 2012.

## Giamillaggi
* **[[Tribisazzi]]** - Talia 
* **[[Santa Pola]]** - Spagna
* **[[Mahdia]]** - Tunisìa
* **[[Volos]]** - Grecia

## Bibliografia
* 

## Noti


## Lijami di fora
* Situ Ufficiali 

Catigurìa:Cumuni dâ pruvincia di Tràpani